**TANTÁRGYI TEMATIKA ÉS FÉLÉVI KÖVETELMÉNYRENDSZER**

**MAO8004L SZAKMÓDSZERTAN IV.**

**Féléves tematika:**

1. **konzultáció**

**Irodalom módszertan**

A féléves program ismertetése. Helyesírási és olvasási gyakorlatok (a korábbi félévekben észlelt hiányosságok miatt). A mikrotanítás fogalma, a módszer története, a vele kapcsolatos fél évszázados tapasztalatok.

A helyi (regionális) irodalom tanításáról. Az irodalmi kirándulás. Az ezzel kapcsolatos (beadandó) tervezet tartalmi és formai követelményei. Helyesírási és olvasási gyakorlatok.

A PISA és egyéb hasonló felmérések története, az eredmények tanulságai. Mit tehet a magyartanár azért, hogy diákjai jó eredményeket érjenek el az említett felméréseken? (A korábbi feladatok elemzése.)

Drámaelemzés az általános iskolai irodalomórán. A mindenki által elolvasandó dráma: Shakespeare: Vízkereszt vagy amit akartok.

A féléves szemináriumi munka értékelése.

(A tananyag a konzultációk számának megfelelően tagolódik.)

1. **konzultáció**

**Anyanyelv-pedagógia**

**A TEMATIKA HETI BONTÁSBAN**

Az itt felsorolt 7 téma feldolgozása: 2X45 perces órákban történik.

1. Tájékoztató a követelményekről, a tematikáról, a szakirodalomról, a számonkérés módjáról és az órák menetéről.
2. Az új ismeret feldolgozása a magyar nyelvi órákon: óratervezetek bemutatása, elemzése, megbeszélése I. (5., 6., 7., 8. osztályos anyagrészek)
3. Az új ismeret feldolgozása a magyar nyelvi órákon: óratervezetek bemutatása, elemzése, megbeszélése II. (5., 6., 7., 8. osztályos anyagrészek). Hospitálás előkészítése
4. Elemzés, gyakorlás, készségfejlesztés a magyar nyelvi órákon: óratervezetek bemutatása, elemzése, megbeszélése I. (5., 6., 7., 8. osztályos anyagrészek)
5. Elemzés, gyakorlás, készségfejlesztés a magyar nyelvi órákon: óratervezetek bemutatása, elemzése, megbeszélése II. (5., 6., 7., 8. osztályos anyagrészek)

**A foglalkozásokon történő részvétel:**

- A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Az értékelés módja, ütemezése**: A gyakorlati jegy megszerzésének feltétele: eredményes szemináriumi munka mind az anyanyelv-pedagógiai, mind az irodalom szakmódszertani szemináriumon.

**Az értékelés módja, ütemezése:** Irodalom módszertan tárgyból a tanulók két részjegyet kapnak. Egyet a zárthelyi dolgozatra, melyet az utolsó konzultáción írnak meg, s egy másikat a tanulmányi (irodalmi) kirándulás tervére. Utóbbi tervet az utolsó irodalom módszertani konzultáción kell beadni.

A félévközi ellenőrzések követelményei: Irodalom módszertan: A szemináriumi munka ebben a félévben kiemelt szerepet kap, jegyet csak az szerezhet, aki eredményesen szerepel az olvasásgyakorlatokon, s aktívan részt vesz a Shakespeare-dráma (Vízkereszt vagy amit akartok) közös értelmezésében. A beadandó irodalmi kirándulás terjedelme: 8 – 10 oldal legyen. A zárthelyi dolgozat témája: a konzultáción megbeszéltek, továbbá A versmondás metodikájához című Juhász Valéria-tanulmány. (Módszertani Közlemények, 2006/3-4. Az írás fent van az interneten is.)

**Anyanyelv-pedagógia**

**FELADATOK**

1. SZÓBELI

**Referátumok**

Óratervezetek bemutatása

A referátum bemutatása PP-tal vagy Prezivel, a kivetített vázlat alapján, de ne felolvasással történjen!

1. ÍRÁSBELI

**Óratervezetek (2 db)**

Leadási határidő: folyamatos, legkésőbb a szorgalmi időszak vége előtt 10 nappal.

**Az érdemjegy kialakításának módja:**

Anyanyelv-pedagógiából a hallgatók 2 jegyet kapnak a feladatokra (1. jegy: 1. referátum és a hozzátartozó óravázlat együttes értéke, 2. jegy: 2. referátum és a hozzátartozó óravázlat együttes értéke) ezekből alakul ki átlagszámítással az anyanyelv-pedagógiai részjegy. Ha bármelyik feladat értéke elégtelen, akkor az anyanyelv-pedagógiai részjegy is elégtelen.

Az érdemjegy (gyakorlati jegy) meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek (irodalomtanítás és anyanyelv-pedagógia részjegye) átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek (ill. az egyes feladatokra kapott jegyek) javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.